Nogometna reprezentacija Kameruna

**Nogometna reprezentacija Kameruna** predstavlja Kamerun na međunarodnim nogometnim takmičenjima i pod kontrolom je nogometnog saveza Kameruna (*Fédération Camerounaise de Football*). Reprezentacija ima nadimak *Les Lions Indomptables* (bosanski: *Nesavladivi Lavovi*).

Reprezentacija Kameruna je šesnaest puta učestvovala na Afričkom kupu nacija. Titulu prvaka je osvajala u četiri navrata (1984. 1988, 2000, 2002). Do sada je upisala sedam nastupa na Svjetskom nogometnom prvenstvu. Službeni stadion reprezentacije je Ahmadou Ahidjo.

## Historija 
Svoju prvu utakmicu Kamerun je odigrao protiv Somalije te pobijedio sa 9:2.
Svoje prvo Svjetsko prvenstvo odigrao je u Španiji 1982. godine. S povećanjem broja timova sa 16 na 24, Kamerun je uz Alžir predstavljao Afriku na SP. Bio je u grupi sa Italijom, Poljskom i Peruom. U prve dvije utakmice s Peruom i Poljskom odigrao je bez golova, dok je u posljednjoj iznenađujuće sa kasnijim šampionom Italijom odigrao 1:1. Tri boda iz tri utakmice bila su dovoljna za 3. mjesto u grupi. Kamerunci su bili ponosni jer na svom prvom svjetskom prvenstvu nisu izgubili. Na iduće SP u Meksiku Kamerun se nije uspio plasirati.
Već na SP 1990. u Italiji Kamerun je u kvalifikacijama bio uspješan. Na završnom turniru Kamerun je bio u grupi B sa SSSR-om, Argentinom i Rumunijom. U prvom kolu došao je do pobjede nad nositeljem Argentinom 1-0, te u drugom nad Rumunijom. U trećem kolu su izgubili od SSSR-a s velikih 4-0. U idući krug odlaze s prvim mjestom u grupi. U osmini finala igrali su sa Kolumbijom. U regularnih 90 minuta bilo je 0-0, a u produžetcima s dva gola Rogera Mille uspjevaju proći u četvrtfinale rezultatom 2-1. U četvrtfinalu su se susreli sa Engleskom. Nakon 90 minuta bilo je 2-2, a nakon produžetaka 3-2 za Englesku. Kamerun je na tom svjetskom prvenstvu napravio jedan od najvećih uspjeha u svojoj historiji.

Kamerun se kvalificirao i na sljedeće SP 1994. u SAD-u gdje je bio u grupi B sa Švedskom, Brazilom i Rusijom. U prvoj utakmici igrao je 2-2 sa Švedskom, te je nakon toga izgubio od Brazila (3-0) i Rusije (6-1). Kao posljednji na tabeli grupe B završavaju takmičenje.
lijevo|thumb|300px|Detalj sa utakmice Danska - Kamerun, SP 2010
Na prvenstvu 1998. u Francuskoj ponovo su bili u grupi *B* sa Italijom, Čileom i Austrijom. U prvom kolu sa Austrijom bilo je neriješeno, 1-1, zatim sa 3-0 gube od Italije, te se u trećem kolu remijem (1-1) opraštaju od SP-a.

U kvalifikacijama za SP 2002. u Južnoj Koreji i Japanu Kamerun u svojoj grupi biva prvi, a iza sebe ostavlja Angolu, Zambiju, Togo i Libiju. Kamerun je tada bio u grupi E sa Njemačkom, Irskom i Saudijskom Arabijom. Protiv Irske je odigrao 1-1, nakon što je vodio pogotkom Mbome. Poslije su pobjedili Saudijsku Arabiju sa minimalnih 1-0, te izgubili od Njemačke 2-0. Na SP 2006. u Njemačkoj se nisu kvalificirali. Nakon propuštenog SP 2006. uspjeli su da se kvalificiraju na SP 2010. u Južnoafričkoj Republici. Bili su u grupi *E* sa Holandijom, Japanom i Danskom. Doživjeli su poraze u sve tri utakmice te tako okončali nastup na svjetskom prvenstvu. U kvalifikacijama za SP 2014 u Brazilu bili su u grupi sa Libijom, Kongom te Togom. Nakon uspješno osvojenog prvog mjesta u grupi kvalificirali su se u play-off gdje su igrali sa Tunisom. Nakon što su odigrali bez golova u gostima, na svom domaćem terenu pobijedili su Tunis sa visokih 4-1 te se kvalificirali na SP 2014, gdje su se našli u grupi sa domaćinom Brazilom, Hrvatskom i Meksikom.
300px|thumb|lijevo|Finale ACN 2008, Egipat - Kamerun
Najveći uspjeh Kameruna na Afričkom kupu nacija zabilježili su 1984., 1988., 2000. i 2002. gdje su bili pobjednici. I na Afričkom kupu nacija 2008. nesalomljivi lavovi su bili jedan od favorita za osvajanje, no to im nije pošlo za rukom, izgubili su u finalu od Egipta. Na sljedećem Afričkom kupu nacija 2010. takmičenje su završili u četvrtfinalu. Iz daljnjeg takmičenja eliminisani su od Egipta gdje su od 26 minute imali i vodstvo, te su u produžecima primili dva gola. Konačan rezultat bio je 3-1 za Egipat. Nakon tog Afričkog kupa nacija slijedi neuspjeh u kvalifikacijama u naredna dva prvenstva gdje se nisu uspjeli kvalificirati. Prvo su u kvalifikacijama za ACN 2012. bili drugoplasirani, iza Senegala, dok su u kvalifikacijama za ACN 2013. završili u drugom pretkolu gdje se i pored domaće pobjede 2-1 nad Zelenortskim Ostrvima nisu uspjeli kvalificirati. Sveukupni rezultat je bio 2-3 za Zelenortska Ostrva.

Kamerun je dva puta učestvovao i na Kupu konfederacija. Prvi put 2001. godine, gdje su takmičenje završili u grupnoj fazi, dok su na svom drugom nastupu 2003. takmičenje završili porazom u finalu od Francuske, nakon produžetaka rezultatom 1-0. Pogodak za Francuze postigao je Thierry Henry u 97. minuti susreta.
### Kamerun na SP 2014 
## Utakmice 
## Nastupi na turnirima 
### Nastupi na *Svjetskim prvenstvima* 
### Nastupi na *Afričkom kupu Nacija* 
### Nastupi na *FIFA Kupu konfederacija* 
## Trenutni sastav 
Datum: *19. oktobar 2014.*

|-----
! colspan="9" bgcolor="#B0D3FB" align="left"|
|----- bgcolor="#DFEDFD"

|-----
! colspan="9" bgcolor="#B0D3FB" align="left"|
|----- bgcolor="#DFEDFD"

|-----
! colspan="9" bgcolor="#B0D3FB" align="left"|
|----- bgcolor="#DFEDFD"

## Statistika igrača 
Zadnja izmjena 24. april 2014.

### Najviše nastupa
### Najbolji strijelci

Samuel Eto'o - Inter Mailand (5).jpg|Samuel Eto'o
2012 2013 - 25 Alex Song.jpg|Alex Song
Idriss Carlos Kameni 2009.jpg|Idriss Carlos Kameni
Geremi 2.jpg|Geremi Njitap
Ancien du PSG Patrick Mboma.jpg|Patrick M'Boma

## Selektori
*  Branko Žutić (1980–1982)
*  Jean Vincent (1982)
*  Karl-Heinz Weigang (1983–84)
*  Claude Le Roy (1985–88)
*  Valeri Nepomniachi (1988–90)
*  Philippe Redon (1991–92)
*  Jules Nyongha (1992–93)
*  Henri Michel (1994)

*  Jules Nyongha (1994–96)
*  Henri Depireux (1996–97)
*  Jean Onguene (1997–98)
*  Claude Le Roy (1998)
*  Pierre Lechantre (1998–00)
*  Jean-Paul Akono (2000–01)
*  Pierre Lechantre (2001)
*  Robert Corfu (2001)

*  Winfried Schäfer (2001–04)
*  Artur Jorge (2005–06)
*  Arie Haan (2006–07)
*  Jules Nyongha (2007)
*  Otto Pfister (2007–09)
*  Thomas Nkono (2009)
*  Paul Le Guen (2009–10)
*  Javier Clemente (2010–11)

*  Denis Lavagne (2011–12)
*  Jean-Paul Akono (2012–13)
*  Volker Finke (2013–)

Volker Finke.JPG|Aktuelni selektor Volker Finke
Paul Le Guen au Camp des Loges 01.jpg|Paul Le Guen
Winfried Schaefer at THA-OMA.jpg|Winfried Schäfer
Otto Pfister.jpg|Otto Pfister
Pierre Lechantre.jpg|Pierre Lechantre

## Reference 
## Vanjski linkovi 
* Službena stranica nogometnog saveza Kameruna
* Kamerun  na zvaničnoj stranici FIFA-e
* Rezultati Kameruna na RSSSF.com

*